Diari Oficial de la Generalitat Valenciana


Sumari del DOGV 4975, del 31-03-2005 (2005/3308)

ORDRE de 15 de març de 2005, de la Conselleria de Territori i Habitatge, per la qual es fa pública la línia de subvenció i l'import global màxim que finança per a l'any 2005 un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, convocada per ordre de 13 de maig de 2002, i s'estableix un termini extraordinari de presentació de sol·licituds per a l'exercici 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4975

Data del DOGV
:   31-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3308


Data del document
:   15-03-2005

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * Ibi
    * Alcoi
    * residu agrícola
    * protecció del bosc
    * explotació agrària
    * ajuda a l'agricultura
    * lluita contra incendis
    * eliminació de residus
    * suport econòmic

ORDRE de 15 de març de 2005, de la Conselleria de Territori i Habitatge, per la qual es fa pública la línia de subvenció i l'import global màxim que finança per a l'any 2005 un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, convocada per ordre de 13 de maig de 2002, i s'estableix un termini extraordinari de presentació de sol·licituds per a l'exercici 2005. [2005/3308]
  
L'Ordre de 13 de maig de 2002 de la Conselleria de Medi Ambient va establir un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi.
  
L'article 15 de l'esmentada ordre determina que la dotació anual per a establir un règim de primes dependrà de l'assignació que, per a aquest règim de primes, s'establisca en les corresponents lleis de pressupostos.
  
Vist que l'article 47.11 del Text refós de la llei d'hisenda pública de la Generalitat Valenciana, aprovat pel Decret legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, com també la línia pressupostària, en l'exercici de les funcions que tinc atribuïdes,
  
ORDENE
  
Article 1
  
Les primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, regulades per l'Ordre de 13 de maig de 2002, de la Conselleria de Medi Ambient, s'han de finançar a càrrec del capítol IV de la secció 14, servei 02, programa 442.40, línia T4807000, dels pressupostos de la Generalitat Valenciana, amb un import global màxim de 47.039,30 euros, per a l'any 2005.
  
DISPOSICIÓ ADDICIONAL
  
Amb caràcter ordinari i atesa a la voluntat d'aconseguir el màxim nombre de beneficiaris, i ja que les quantitats sol·licitades dins del període ordinari no cobreixen l'import global màxim disponible, s'estableix un període extraordinari de presentació de sol·licituds per a l'exercici 2005, de quinze dies comptadors des de l'endemà de la publicació de l'ordre.
  
Les entitats que van presentar sol·licituds en el termini ordinari fixat per l'Ordre de 13 de maig de 2002, de la Conselleria de Medi Ambient, que va establir un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, poden igualment, i en el mateix període, si volen, modificar les sol·licituds ja presentades.
  
DISPOSICIÓ FINAL
  
Aquesta ordre entrarà en vigor l'endemà d'haver sigut publicada en el Diari Oficial de la Generalitat Valenciana.
  
València, 15 de març de 2005
  
El conseller de Territori i Habitage,
  
RAFAEL BLASCO CASTANY